शल्यतन्त्र

शल्यतन्त्र,आयुर्वेदके आठ अंगों में से एक अंग है।सुश्रुतकोशल्यक्रियाका जनक माना जाता है।वाग्भटद्वारा रचितअष्टाङ्गहृदयम्का २९वाँ अध्याय 'शस्त्रकर्म विधि' है।
महर्षि सुश्रुत प्रथम व्यक्ति है जिन्होंने शल्यतंत्र के वैचारिक आधारभूत सिद्धान्तों का प्रतिपादन किया, जिसके आधार पर प्राचीन भारतवर्ष में शल्य कर्म किये जाते रहे। शल्य तंत्र के प्राचीनतम ग्रंथसुश्रुतसंहितामें शल्यतन्त्र के अतिरिक्त अन्य विषय भी सम्मिलित हैं (कान, गले, और सिर के रोग, प्रसूतितन्त्र और चिकित्साविज्ञान विषयक आचार संहिता आदि )।  महर्षि सुश्रुत ने सबसे पहलेशवच्छेदनविधि का वर्णन किया था। महर्षि द्वारा प्रतिपादन 'नासासंधान विधि' वर्तमान में विकसितप्लास्टिक सर्जरीका मूल आधार बनी है, इसे सभी लोग निर्विवाद रूप ले स्वीकार करते हैं। आधुनिक प्लास्टिक सर्जरी विषयक ग्रंथों में सुश्रुत की नासासंधान विधि का उल्लेख ‘इंडियन मेथड ऑफ राइनोप्लास्टी’ के रूप किया जाता है।
शस्त्रवैद्य के लिए आवश्यक गुण ये हैं- शौर्य (साहस), आशुक्रिया (तीव्र गति से कार्य करना), तीक्ष्णशस्त्र (तेज धार वाले शस्त्रों से युक्त), अस्वेद (जो पसीना से रहित हो), वेपथू (जिसके हाथ काँपने न हों), असम्मोह (जो दर्द आदि देखकर सम्मोहित या विचलित न होता हो)।
शल्य क्रिया में प्रयुक्त होने वाले विविध उपकरणों एवं उनकी विशेषताओं का वर्णन सुश्रुत संहिता में किया गया है, इसमें शल्य में प्रयुक्त उपकरणों को 'यन्त्र' और 'शस्त्र' नाम से वर्णित किया गया हैं। संहिता में लिखा है-
(अर्थ : यन्त्र 101 होते हैं।)
इन यंत्रों के आकृतिभेद से 6 प्रकार के होते हैं। जैसे स्वस्ति यंत्र, सन्दंशयन्त्र, तालयन्त्र, नाडी़यन्त्र, शलाकायन्त्र और उपयन्त्र॥5॥
उनमें से स्वस्तिक यंत्र चौबीस प्रकार के, सन्दशयनत्र दो प्रकार के, तालयन्त्र भी दो ही प्रकार के, नाडीयन्त्र बीस प्रकार के, शलाकायन्त्र अट्ठाइस प्रकार के और उपयन्त्र पच्चीस प्रकार के होते हैं।
प्रायः करके ये यन्त्र लौह के बनाये जाते हैं किन्तु लौह के अभाव में उसके सदृश पदार्थों के भी बनाये जा सकते हैं॥7॥
यन्त्रों की बनावट के लिये कहा है कि अनेक प्रकार के हिंसक पशु, मृग और पक्षियों के मुख के समान इनका मुख बनाना चाहिये क्योंकि जानवरों के मुख प्रायः यन्त्रों के समान होते हैं। इसलिये उक्त प्रकार के पशु – पक्षियों के मुख – सादृश्यानुसार, वेदादि शास्त्रों के प्रामाणानुकूल, अनुभवी वैद्यों के कथनानुसार एवं पूर्वकाल में बने हुए यन्त्रों के समान और युक्तियुक्त यन्त्रों का निर्माण करना चाहिये॥8॥
यन्त्रों को समाहित आवश्यकतानुसार कोई खुरदरे और कोई मुलायम मुख वाले, अत्यन्त मजबूत, सुन्दर और जिन्हें ठीक तरह से हाथ में पकड़ सकें ऐसे बनावें॥9॥
इससे आगे विविध शल्यशस्त्रों का वर्णन करते हैं –
शस्त्र बीस प्रकार के होते हैं। उनकी गणना इस प्रकार है-
अष्टविध शस्त्रकर्म की अवधारणा आचार्यसुश्रुतका अद्वितीय योगदान है। इन आठ विशिष्ट सर्जिकल तकनीकों को 'मूल' सर्जिकल प्रक्रिया के रूप में माना जाता है, जो उन सभी रोगों के प्रबंधन में उपयोगी है जिनके लिए शल्यक्रिया आवश्यक है। ये आठ प्रक्रियाएँ हैं- छेदन (Excision), भेदन (Incision), लेखन (Scrapping), व्यधन (Puncturing), विस्रावण (Drainage), ऐषण (Probbing), आहरण (Extraction) और सिवन (Suturing)।
सुश्रुतसंहिता में उन रोगों का वर्णन है जिनके समुचित प्रबन्धन के लिए शल्यक्रिया आवश्यक है। ये रोग हैं - सद्योव्रण (चोट लगने से बने घाव),विद्रधि(Abcess), रक्तातिप्रवृत्ति (Acute haemorrhage), छिद्रोदर (Intestinal perforation), बद्धोगुदोदर (Intestinal obstruction), मूत्रश्मारी (Urinary calculi) आदि।
आयुर्वेद में संधानीय शल्य विज्ञान का विकास चरम सीमा पर था। सुश्रुत संहिता में संधानक शल्यक्रिया के प्रधानतः दो पक्ष वर्णित हैं। प्रथम पक्ष को संधानकर्म एवं द्वितीय को वैकृतापट्टम की संज्ञा दी गई है।
१.संधान कर्मपुनर्निर्माण संबंधी शल्यक्रिया है और संधानक शलयविज्ञान का आधारस्तंभ भी। इसके अंतर्गत
२.वैकृतपट्टममें व्राणरोपण से प्राकृतिक लावण्य पर्यंत अनेक अवस्थाओं का समावेश किया गया है। वैकृतापट्टम क्रिया का मुख्य उद्देश्य व्राणवस्तु (व्राणचिह्नों) को यथासंभव प्राकृतिक अवस्था (आकार, रूप, प्रकृति) में लाना है जिनमें निम्नांकित आठ प्रधान कर्म संपादित किए जाते हैं :
सुश्रुतसंहिता में ६० उपक्रम वर्णित हैं जिन्हेंषष्टि उपक्रम(साठ उपक्रम) कहा गया है। ( सुश्रुतसंहिता / चिकित्सास्थानम् / द्विव्रणीयचिकित्सितम् ८) । इसमें आठ 'शस्त्रकर्म' भी सम्मिलित हैं (छेदन, भेदन, लेखन, एषण, आहरण, व्यधन, विस्रवाण, सीवन)।
क्षारसूत्र, आयुर्वेदिक शल्यचिकित्सा है जिसके द्वाराभगन्दरऔरबवासीरकी चिकित्सा की जाती है। सूत्र का अर्थ है 'धागा'। एक घागे पर अनेक रसायनों (क्षार) का लेप करने के बाद उसकी सहायता से भगन्दर को काटकर हटाया जाता है। इस विधि में औषधीय तत्वों से भावित सूत्र के बांधने एवं पिरोने से अर्श कटकर गिर जाते है एवं भगन्दर के धाव बिना अतिरिक्त मर्हम पट्टी के स्वतः भर जाते है तथा दुबारा उसी स्थान पर पुनः उत्पन्न नही होते । इन रोगों मे यह विधि 99 प्रतिशत सफल शल्य चिकित्सा है। यह काफी सस्ती, प्रचलित एवं सफल पद्धति है।
यद्धपि उक्त विधि, शास्त्रों में सूत्र रूप से वर्णित थी किन्तु उसे विकसित कर व्यावहारिक स्वरूप में स्थापित करने का श्रेयबनारस हिन्दू विश्‍वविद्यालयको है।